fjeldrype, sommer
fjeldrypen er en overvejende stedfast hønsefugl, der tilhører gruppen af skovhøns. hanen og hønen er omtrent lige store med en vægt på 4-500 gram og en længde på ca. 35 cm.
fjeldrypens vinger er hvide hele året, men selve fjerdragten varierer alt efter sæson. om vinteren er den helt hvid, mens sommerfjerdragten udstyres med gulbrune pletter. hanen beholder dog ofte sin hvide farve til langt ind i det sene forår for at tydeliggøre sin tilstedeværelse.
fjeldrypen har den samme partner hele livet igennem. hønen lægger 7-11 æg i begyndelsen af juli, og udenfor yngletiden foretrækker fjeldrypen at leve i flok, hvis altså vejret tillader det. fjeldrypen er i stand til at overvintre under arktiske forhold, og derved er den altså meget robust.
fjeldrypen lever i bjerge og andre stenede områder i skandinavien, island, skotland og sibirien, og den æder bær, skud og andre plantedele.